## Odluka o plaćanju doprinosa Privrednoj komori Hrvatske u 1990. godini

### NN 2/1990 (17.1.1990.), Odluka o plaćanju doprinosa Privrednoj komori Hrvatske u 1990. godini

# PRIVREDNE KOMORE

Na temelju člana 41. Zakona o udruživanju u privredne komore i člana
2. i 106. Statuta Privredne komore Hrvatske, Skupština Privredne komore
Hrvatske, na 5. sjednici 20. prosinca 1989. donijela je

## ODLUKU

### o plaćanju doprinosa Privrednoj komori Hrvatske u 1990. godini

Član 1.

Doprinos Privrednoj komori Hrvatske plaćaju: 1. organizacije i zajednice
s područja privrede prema točki 1. stavu 1. Odluke o utvrđivanju privrednih
i izvanprivrednih djelatnosti ("Službeni list SFRJ", br. 14/77
i 18/80), 2. Zadružni savez Hrvatske i 3. Savez udruženja samostalnih privrednika
Hrvatske.

Član 2.

Organizacijama i zajednicama iz člana 1. točka 1. ove odluke smatraju
se: poduzeća u društvenom, zadružnom, mješovitom i privatnom vlasništvu,
složeni oblici udruživanja odnosno organiziranja poduzeća, banke, mješovite
banke i druge financijske organizacije, zajednice osiguranja, zajednice
rizika, zajednice reosiguranja i druge pravne osobe koje obavljaju privrednu
djelatnost.

Član 3.

Organizacije i zajednice iz člana 1. točke 1. ove odluke, osim organizacija
i zajednica iz grana djelatnosti 1101 Bankarstvo i 1102 Osiguranje imovine
i osoba, plaćaju doprinos iz dohotka po zbirnoj stopi 0,85 promila. U zbirnoj
stopi iz stava 1. sadržano je:

- 0,50 promila za redovnu djelatnost Privredne komore Hrvatske

- 0,30 promila za nabavu i instaliranje opreme za informacijski sistem
privrednih komora u SR Hrvatskoj

-0,05 promila za osposobljavanje kadrova, izdavačke i promotivne djelatnosti
te sufinanciranje drugih aktivnosti Privredne komore Hrvatske. Osnovica
je ostvareni dohodak iz periodićnog obračuna odnosno završnog računa bez
umanjenja osnovice, oslobođenja i olakšica.

Član 4.

Organizacije i zajednice iz grane djelatnosti 1101 Bankarstvo i 1102
- Osiguranje imovine i osoba plaćaju godišnji doprinos u visini:

1. banke po stopi od 0,02 promila, na neto kreditni potencijal na dan
31. prosinca 1989.

2. štedno-kreditne zadruge 2 dinara,

3. zajednice osiguranja, rizika i reosiguranja 120 dinara, a njihove
filijale 80 dinara,

4. lutrija 1600 dinara.

Član 5.

Zadružni savez Hrvatske plaća doprinos po stopi od 4%. Osnovica je ostvareni
prihod Zadružnog saveza Hrvatske po osnovi članskog doprinosa.

Član 6.

Savez udruženja samostalnih privrednika Hrvatske plaća doprinos po stopi
od 10%. Osnovica je ostvareni prihod Saveza udruženja samostalnih privrednika
Hrvatske po osnovi članskog doprinosa.

Član 7.

Doprinos iz člana 3. i 4. ove odluke obračunavaju i plaćaju korisnici
društvenih sredstava. Ako korisnik društvenih sredstava ne izda u propisanom
roku nalog za izvršenje ovog doprinosa, Služba društvenog knjigovodstva
će izdati nalog za naplatu doprinosa prema članu 21. Zakona o Službi društvenog
knjigovodstva u SR Hrvatskoj ("Narodne novine" br. 11/86). Mjesečna
akontacija doprinosa uplaćuje se na račun broj 30102-637-3567 - Privredna
komora Hrvatske kod Službe društvenog knjigovodstva do 30. u mjesecu. Akontacija
se utvrđuje: -za siječanj i veljaču na bazi osnovice iz periodičnog obračuna
za razdoblje I - IX mjesec prethodne godine, -za travanj, svibanj i lipanj
na bazi osnovice iz periodičnog obračuna za razdoblje I - III mjesec tekuće
godine, -za srpanj, kolovoz i rujan na bazi osnovice iz periodičnog obračuna
za razdoblje I - VI mjesec tekuće godine, -za listopad, studeni i prosinac
na bazi osnovice iz periodičnog obračuna za razdoblje I - IX mjesec tekuće
godine. Mjesečne akontacije doprinosa iz dohotka uvećavaju se za koeficijent
koji se dobije kada se masa isplaćenih čistih osobnih dohodaka u mjesecu
koji prethodi mjesecu za koji se plaća akontacija podijeli s prosječno
mjesečno isplaćenim čistim osobnim dohocima u razdoblju za koje je sačinjen
periodični obračun. Korisnik društvenih sredstava po utvrđenoj obvezi iz
periodičnog obračuna odnosno završnog računa za pojedino razdoblje podnosi
nadležnoj Stužbi društvenog knjigovodstva nalog za uplatu razlike manje
uplaćenog doprinosa po obračunu odnosno nalog za povrat više uplaćenog
doprinosa.

Član 8.

Doprinos iz člana 5, i 6. ove odluke obračunava se i doznačuje Privrednoj
komori Hrvatske kvartalno.

Član 9.

Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Broj: I-55-1770/3-1989

Zagreb, 20. prosinca 1989.

Predsjedavajući Radnog predsjedništva Skupštine

**Dragan Blagović, v. r.**

Odluka, NN 2/1990-19